CELEX: 52009PC0701
Language: et
Date: 2009-12-17
Title: Ettepanek: Nõukogu otsus, millega sõlmitakse Euroopa Liidu ja Austraalia vaheline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile

Tähtis õiguslik teade

|

52009PC0701

Ettepanek: Nõukogu otsus, millega sõlmitakse Euroopa Liidu ja Austraalia vaheline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile  /* KOM/2009/0701 lõplik - NLE 2009/0186 */  

	[pic] | EUROOPA KOMISJON |Brüssel 17.12.2009KOM(2009)701 lõplik2009/0186 (NLE)Ettepanek:NÕUKOGU OTSUS,millega sõlmitakse Euroopa Liidu ja Austraalia vaheline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile  SELETUSKIRI-  Justiits- ja siseküsimuste nõukogu 30. juuni 2008. aasta istungil anti Euroopa Liidu Nõukogu eesistujariigile volitus kirjutada alla Euroopa Liidu ja Austraalia vahelisele lepingule, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile. Lepinguosalised kirjutasid lepingule alla 30. juunil 2008 ja lepingut kohaldatakse nimetatud kuupäevast alates ajutiselt.-  Austraalia piirikaitsealased õigusaktid annavad Austraalia Tolliametile õiguse teha rahvusvaheliste lennuettevõtjate broneeringuinfo riskianalüüsi enne reisijate saabumist Austraaliasse. Kõnealuste õigusaktide eesmärk on suurendada julgeolekut Austraalia piiril ja riigi territooriumil ning aidata riigi julgeoleku suurendamiseks eelkõige ellu viia valitsuse 2001. aasta valimisprogrammi.-  Lepingu peamine eesmärk on tagada Euroopa reisijate andmete ehk broneeringuinfo vahetamine Austraalia Tolliametiga, et viimane saaks kõnealuste andmete põhjal analüüsida, millisel määral võib konkreetne reisija ohustada Austraalia julgeolekut.-  Lepinguga luuakse seega õiguslik alus õiguskaitse valdkonnaga seotud teabe, käesoleval juhul broneeringuinfo vahetamiseks ELi ja Austraalia vahel, eesmärgiga võidelda terrorismi ja rahvusvahelise kuritegevuse, sealhulgas organiseeritud kuritegevuse vastu. Lepinguga tagatakse lennuettevõtjatele, reisijatele ja andmekaitseasutustele õiguskindlus ning kodanikele nende eraelu puutumatus ja füüsiline julgeolek. Lisaks sellele võimaldab ELi tasandil sõlmitav leping kohaldada selle tingimusi kogu Euroopa Liidus ühetaoliselt, et tagada kodanike õigus eraelu puutumatusele ja vältida lennuettevõtjate vahelise konkurentsi moonutamist.****-  Lepingu eesmärk on aidata tõkestada terrorismi ja edendada terrorismivastast võitlust ning austada samal ajal põhiõigusi, eelkõige õigust isikuandmete kaitsele. Euroopa Liidu ja Austraalia vahelise lepinguga, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile, tagatakse Euroopa Liidu lepingu artiklis 6 sätestatud põhiõiguste ning Euroopa Liidu põhiõiguste harta artiklites 7 ja 8 sätestatud vabaduste (era- ja perekonnaelu austamine ning isikuandmete kaitse) proportsionaalsuse ja vajalikkuse põhimõtte täielik austamine.-  Euroopa Liidu toimimise lepingu artikli 218 lõike 6 punktis a on sätestatud, et juhul kui lepingud hõlmavad valdkondi, mille suhtes kohaldatakse seadusandlikku tavamenetlust, võtab nõukogu otsuse lepingu sõlmimise kohta vastu pärast Euroopa Parlamendilt nõusoleku saamist.****-  Seetõttu soovitab komisjon nõukogul võtta pärast Euroopa Parlamendilt nõusoleku saamist vastu otsus, millega sõlmitakse Euroopa Liidu ja Austraalia vaheline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile.2009/0186 (NLE)Ettepanek:NÕUKOGU OTSUS,[xx.xx.2010],millega sõlmitakse Euroopa Liidu ja Austraalia vaheline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia TolliametileEUROOPA LIIDU NÕUKOGU,võttes arvesse Euroopa Liidu toimimise lepingut, eriti selle artikli 82 lõike 1 punkti d ja artikli 87 lõike 2 punkti a koostoimes artikli 218 lõike 6 punktiga a,võttes arvesse komisjoni ettepanekut,võttes arvesse Euroopa Parlamendi nõusolekut[1]ning arvestades järgmist:1.  Nõukogu otsustas 28. veebruaril 2008 volitada eesistujariiki alustama komisjoni abiga läbirääkimisi eesmärgiga sõlmida Euroopa Liidu ja Austraalia vahel pikaajaline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile.2.  Euroopa Liidu ja Austraalia vahelisele lepingule, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile, kirjutati kooskõlas nõukogu 30. juuni 2008. aasta otsusega 2008/651/ÜVJP/JSK[2] alla [kuupäev], eeldusel et leping hiljem sõlmitakse.3.  Kooskõlas lepingu artikli 15 lõikega 2 kohaldatakse lepingu sätteid ajutiselt alates lepingu allakirjutamise kuupäevast.4.  Leping on seni sõlmimata. Lissaboni lepingu jõustumisega 1. detsembril 2009 reguleeritakse lepingu sõlmimiseks vajalikke Euroopa Liidu menetlusi Euroopa Liidu toimimise lepingu artikliga 218.5.  Leping tuleks sõlmida.6.  [Kooskõlas Euroopa Liidu lepingule ja Euroopa Liidu toimimise lepingule lisatud protokolli (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artikliga 3 osalevad Ühendkuningriik ja Iirimaa käesoleva otsuse vastuvõtmises.]7.  Kooskõlas Euroopa Liidu lepingule ja Euroopa Liidu toimimise lepingule lisatud protokolli (Taani seisukoha kohta) artiklitega 1 ja 2 ei osale Taani käesoleva otsuse vastuvõtmises ning leping ei ole Taani suhtes siduv ega kohaldatav,ON VASTU VÕTNUD KÄESOLEVA OTSUSE:Artikkel 1Käesolevaga sõlmitakse Euroopa Liidu ja Austraalia vaheline leping, mis käsitleb lennuettevõtjate poolt Euroopa Liidust pärineva broneeringuinfo töötlemist ja edastamist Austraalia Tolliametile[3].Sõlmitava lepingu tekst on lisatud käesolevale otsusele.Artikkel 2Nõukogu eesistuja nimetab isiku, kes on volitatud Euroopa Liidu nimel osalema lepingu artikliga 15 ette nähtud heakskiitmiskirjade vahetamises, et väljendada Euroopa Liidu nõusolekut end lepinguga siduda.Artikkel 3Käesolev otsus jõustub selle vastuvõtmise päeval. Käesolev otsus avaldatakse Euroopa Liidu Teatajas .Lepingu jõustumise kuupäev avaldatakse Euroopa Liidu Teatajas .Brüssel, […]Nõukogu nimeleesistuja […]LISA.[1] ELT C […], […], lk […].[2] ELT L 213, 8.8.2008, lk 47.[3] ELT L 213, 8.8.2008, lk 49.